《寄题荆南王君行牧斋》
宋代·项安世

千斤黑牸将黄犊，八岁山童手坚竹。
呵牛行前童御之，坤艮为谦直初六。
夷山入地山已库，微阴更在山之麓。
观爻玩象谦复谦，不待占辞意先足。
姬公作繇更何言，利用直堪航四渎。
虽然用著体未明，后学相寻谁与告。
拳拳鲁叟重抽关，此路欲此须自牧。
有如子稚母更柔，弭耳阿童惟所逐。
晓随鞭影上罔峦，暮载歌声返茅屋。
不知身大童子小，但觉气和情性熟。
王郎于我丈人行，少秉谦爻晚尤笃。
自称身是牧牛人，不向天家请官粟。
书来蜀道告我言，牧事年来有条目。
成时直到东家矩，造端先自西邻牿。
邪闲诚存定章程，右確龙潜防反覆。
已将四语了卿法，更用一言从我卜。
我生冉冉向无闻，此事駸駸下乔木。
三年道路寡师友，万里奔驰妨诵读。
角羁闻道老无成，此语最悲那可复。
急须水落下夔门，走向牧斋听一曲。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。